**Ժակ Վիլյերե** (հայտնի է նաև Ժակ Վիեիերե անվամբ, ֆր․ Jacques Villeret, իրական անուն Ժակի Բոուֆրուրա, Jacky (Mohamed) Boufroura, (փետրվարի 6, 1951(1951-02-06)[…], Տուր, Էնդր և Լուար, Ֆրանսիա - հունվարի 28, 2005(2005-01-28)[…], Էվրո, Էր, Ֆրանսիա), ֆրանսիացի կինոդերասան, կատակերգու։

Հայտնի է հետևյալ ֆիլմերից՝ «Ամռան վերջին», «Կաղամբով ապուր», «Ընթրիք՝ տխմարի հետ»։

Կենսագրություն
--------------

### Մանկություն

Ժակ Վիլյերեն ծնվել է 1951 թվականի փետրվարի 6-ին, Ֆրանսիայի Լոշ քաղաքում՝ ֆրանսուհի Անետ Բոնինի և ալժիրցի Ահմեդ Բոուֆրուրի ընտանիքում։ Երբ Ժակը լինում է ինը ամսական, նրա ծնողները բաժանվում են։ Իր մանկության որոշակի հատվածը նա ապրել է Լոշում՝ իր քեռու Ռայմոն Վիլռեի հետո։

### Կարիերայի սկիզբ

1961 թվականին՝ Տուր քաղաքում Կոնսեվարտորիա ավարտելուց երկու տարի անց, նա մեկնում է Փարիզ, որտեղ նրա ուսուցիչն է դառնում Լուի Սենյեն՝ ֆրանսիական կինոյի և թատրոնի լեգենդը։ Այնուհետև նա ավարտում է Լուի Սենյեի թատերական ֆակուլտետը՝ դրամատիկ մշակույթի ազգային բարձրագույն կոնսերվատորյայում։

### Ճանաչում

1972 թվականից սկսած ակտիվ մասնակցություն է ցուցաբերում թատերական ներկայացումներում՝ Փարիզում, Ռեյմսում և Լիոնում։ Շուտով ռեժիսոր Իվ Բուասեն՝ (ֆր. Yves Boisset) առաջարկում է նրան նկարահանվել «Պատահար չկա / R.A.S.» ֆիլմում։ Այնուհետև 1976 թվականին նա նկարահանվում է Կլոդ Լելուշի «Բարիներ և չարեր» ֆիլմում, որի մասնակցությունը դառնում է նրա առաջին մեծ դերը կինոյում, և ռեժիսորների հետ բազմամյա համագործակցության սկիզբը։

Վիլռեի կերպարը՝ հասարակ հաստամարմին, հանցանքի սիրահար, նրան ամրացված սահմանված ժանրային դեր՝ ամպուլա, դարձնելով երկրորդ պլանի դերասան։ Նա դառնում է պահանջված ֆրանսիական կատակերգուներից մեկը Կլոդ Զիդի «Հիմար, բայց կարգապահ» ֆիլմից հետո։ «Կաղամբով ապուր» ֆիլմում Վիլյերեն նկարահանվել է ֆրանսիական կինոյի լեգենդ Լուի դե Ֆյունեսի հետ։

Միաժամանակ նա շարունակում է խաղալ թատրոնում, որտեղ կարողանում է կատարեագործել իրեն՝ դուրս գալով նեղ կերպաներից։ 1998 թվականին Վիլյերեի մասնակցությամբ ֆիլմը՝ «Ընթրիք տխմարի հետ» ունենում է մեծ հաջողություն և Ֆրանսիայում հավաքում ինը միլիոնանոց լսարան։

### Անձնական կյանք

1979—1998 թվականներին Ժակ Վիլյերեն ամուսնացած է եղել գրող և դերասանուհի Իրինա Տարասովայի հետ։ Վիլյերեի հետ համատեղ կյանքի ընթացքում Իրինան գրում է մի գիրք՝ «Un jour, tout ira bien» վերնագրով։ Վերջին տարիներին նրա զուգընկերը Սենին աֆրիկական ծագմամբ ֆրանսուհի է։

### Վերջին տարիներ

Անձնական կյանքի անհաջողությունները հանգեցնում են Վիլյերեի մոտ դեպրեսիայի առաջացման և նա սկսում է խմել։ Վերջին տարիներին տառապում է ծանր դիաբետով։ Մահացել է 2005 թվականի հունվարի 28-ին, Էվրյո քաղաքի կենտրոնական հիվանդանոցում՝ ներքին արյունահոսությունից։ Թաղված է Լոշ քաղաքի շրջակայքում գտնվող Perrusson գերեզմանոցում՝ իր տատիկի կողքին։

### Պարգևներ

* 1979 — Սեզար մրցանակ «Ռոբեր և Ռոբեր» ֆիլմում երկրորդ պլանի դերի համար
* 1984 — Սեզար ՝ «Մատուցողը» ֆիլմում մարմնավորած դերի համար
* 1999 — Սեզար մրցանակ «Ընթրիք տխմարի հետ» ֆիլմում լավագույն տղամարդու կերպարի համար
* 1999 — Լյումյեր մրցանակ «Ընթրիք տխմարի հետ» ֆիլմում լավագույն դերասանի համար
* Պատվավոր Լեգեոնի շքանշանի կավալեր

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2  filmportal.de — 2005.
4. 1 2  Fichier des personnes décédées
5. 1 2
6. 1 2  Fichier des personnes décédées mirror
7. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Metacritic · MusicBrainz · Rotten Tomatoes · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 11030240 · BNE: XX1270675 · BNF: 139008606 · GND: 130170976 · ISNI: 0000000121321987 · LCCN: no2001082969 · NLP: a0000001275891 · NTA: 266753892 · NUKAT: n2008111205 · SUDOC: 057762309 · VIAF: 49409685 · WorldCat VIAF: 49409685 |

 |

 |